Oficiālais Vēstnesis L 122 , 12/05/1999 Lpp. 0030 - 0033



Komisijas Regula (EK) Nr. 998/1999 (1999. gada 11. maijs), ar kuru groza I un II pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 997/1999 [2], un jo īpaši tās 6. un 8. pantu, (1) tā kā saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu atlieku maksimāli pieļaujamie daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem; (2) tā kā atlieku maksimāli pieļaujamie daudzumi jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi; (3) tā kā, nosakot veterināro zāļu atlieku maksimāli pieļaujamos daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles, (izmeklējamie substrāti), un to atlieku pamatīpašības, kuras ir svarīgas atlieku uzraudzībai, (marķieratliekas); (4) tā kā, lai kontrolētu atliekas, kā paredzēts attiecīgajos Kopienas tiesību aktos, atlieku maksimāli pieļaujamie daudzumi parasti jānosaka izmeklējamiem aknu vai nieru substrātiem; tā kā tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimāli pieļaujamie daudzumi vienmēr jānosaka arī muskuļu vai tauku audiem; (5) tā kā to veterināro zāļu atlieku maksimāli pieļaujamie daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum; (6) tā kā danofloksacīns jāiekļauj Regulas (EEK) Nr. 2377/90 I pielikumā; (7) tā kā tiaprosts, Convallaria majalis, Atropa belladonna, Aqua levici un Adonis vernalis jāiekļauj Regulas (EEK) Nr. 2377/90 II pielikumā; (8) tā kā pirms šīs regulas stāšanās spēkā jāatvēl 60 dienu laikposms, kurā dalībvalstis, ņemot vērā šīs regulas noteikumus, var izdarīt jebkurus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4]; (9) tā kā šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I un II pielikumu ar šo groza, kā noteikts šīs regulas pielikumā. 2. pants Šī regula stājas spēkā sešdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 11. maijā Komisijas vārdā – Komisijas loceklis Martin Bangemann [1] OV L 224, 18.8.1990., 1. lpp. [2] OV L 122, 12.5.1999., 24. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS A. Šādi groza Regulas (EEK) Nr. 2377/90 I pielikumu: 1. Pretinfekcijas līdzekļi 1.2. Antibiotikas 1.2.3. Hinoloni "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Danofloksacīns | Danofloksacīns | Govis | 200 μg/kg | Muskuļi | | | | | 100 μg/kg | Tauki | | | | | 400 μg/kg | Aknas | | | | | 400 μg/kg | Nieres | | | | | 30 μg/kg | Piens" | | B. Šādi groza Regulas (EEK) Nr. 2377/90 II pielikumu: 2. Organiskie savienojumi "Farmakoloģiski aktīvā(-ās) viela(-as) | Dzīvnieku suga | Citi noteikumi | Tiaprosts | Govis, aitas, cūkas, zirgi" | | 4. Vielas, ko izmanto homeopātiskajās veterinārajās zālēs "Farmakoloģiski aktīvā(-ās) viela(-as) | Dzīvnieku suga | Citi noteikumi | Adonis vernalis | Visas produktīvās sugas | Tikai to homeopātisko veterināro zāļu sastāvā, kas sagatavotas atbilstoši homeopātijas farmakopejām, ja koncentrācija nepārsniedz 1/100 | Acqua levici | Visas produktīvās sugas | Tikai to homeopātisko veterināro zāļu sastāvā, kas sagatavotas atbilstoši homeopātijas farmakopejām | Atropa belladonna | Visas produktīvās sugas | Tikai to homeopātisko veterināro zāļu sastāvā, kas sagatavotas atbilstoši homeopātijas farmakopejām, ja koncentrācija nepārsniedz 1/100 | Convallaria majalis | Visas produktīvās sugas | Tikai to homeopātisko veterināro zāļu sastāvā, kas sagatavotas atbilstoši homeopātijas farmakopejām, ja koncentrācija nepārsniedz 1/1 000" | --------------------------------------------------